Koronapassi puhelimessa
**Koronapassi** on digitaalinen kulkulupa, joka asettaa ihmisiä eriarvoiseen asemaan rokotestatuksen perusteella. Koronapassin saamisen edellytyksenä oli kokeellinen injektio, joka on tappanut ja vammauttanut jo miljoonia ihmisiä, EMA:n tietojen mukaan. Moraalisesti ja eettisesti kyseenalaista oli asettaa kokeellinen tuote vapauden ehdoksi, jonka ottamisen mahdollisena riskinä on vammautuminen tai kuolema. Koronapassi kertoo, onko koronapassin omistaja saanut koronarokotteen, hiljattain sairastanut koronavirustaudin tai onko hänellä negatiivinen koronavirustestitulos.

Koronapassi EU:ssa
------------------

Euroopan unionin alueella on käytössä EU:n digitaalinen koronatodistus. Todistuksen myöntää jokaisen valtion omat viranomaiset. Kaikki EU-maat ovat liittyneet sen käyttöön, minkä lisäksi myös useat muut Euroopan maat ovat mukana palvelun käytössä.

Koronapassi Suomessa
--------------------

Koronapassi löytyy OmaKannasta QR-koodin muodossa. Se seuraa EU:n koronapassiprotokollaa.

Koronapassi oli vaihtoehto rajoituksille. Rajoitusten kohteina olevat toimijat ovat voineet vaihtoehtoisesti ja oman valintansa mukaan edellyttää asiakkailtaan tai osallistujilta koronapassin käyttöä tai noudattaa valtioneuvoston, aluehallintoviranomaisten ja kuntien asettamia rajoituksia. Sekä yksityiset että julkiset toimijat voivat edellyttää koronapassin käyttöä. Tilojen sulkua sekä tilaisuuksien totaalikieltoa ei voinut kiertää koronapassilla.

Koronapassin esittämistä ei voinut edellyttää paikoissa, joiden voidaan katsoa olevan tavanomaisen elämän tai lakisääteisten oikeuksien ja palveluiden nauttimisen kannalta välttämättömiä. Todistusta ei siis saanut edellyttää asiakkailta esimerkiksi apteekeissa tai kaupoissa.

Koronapassin voi esimerkiksi tulostaa tai tallentaa puhelimeensa, ja tarkistaa siitä käyttäen THL:n hyväksymää *Koronatodistuksen lukija* -sovellusta. Koronapassin käyttö päättyi Suomessa 1. kesäkuuta 2022. Ulkomailla sitä voi vielä tarvita.

### Vastustusta

Koronapassia edellyttävät yritykset ja yrittäjät ovat saaneet osakseen kritiikkiä ja häirintää. Yritysten toimintaa on pyritty häiritsemään ainakin väärillä varauksilla ja niitä boikotoidaan. Koronapassin mahdollista käyttöönottoa yhä nuoremmilla ja sen edellytystä varsinkin julkisissa palveluissa, tapahtumissa ja harrastuspaikoissa on arvosteltu syrjiväksi. Perussuomalaiset ovat arvostelleet koronapassia eduskunnassa siihen vaadittavien testitulosten viiveiden, yksityisten testien korkeiden hintojen ja rokotteiden tehokkuuteen liittyvien epäselvyyksien osalta, ja pitävät passia eriarvoistavana ja yksilönvapauksia halventavana. Kansanedustaja Ano Turtiainen sai varapuhemies Antti Rinteeltä huomautuksen sanottuaan koronapassia natsipassiksi. Koronavirusrokotteita koskevat salaliittoteoriat ovat myös löytäneet seuraajia, jotka pitävät rokotteita turvallisuusuhkana ja siten koronapassia uhkana vapaudelleen.*lähde?*

### Koronapassin jäädytys

Omikronmuunnoksen vuosi koronapassin käytön rajoittaminen alkoi 28. joulukuuta 2021. Tuolloin toimijat eivät voineet kiertää koronarajoituksia koronapassin avulla. Lisäksi ravintolarajoitukset koskivat myös koronapassin edellyttäjiä. Jo jouluna 2021 koronapassin käyttöä rajoitettiin ravintoloissa niin, että anniskelu päättyi klo 21 ja sai pitää auki klo 22 asti. Koronapassia ei otettu virallisesti enää takaisin käyttöön Suomessa, vaan koronarajoituksista luovuttiin 1. maaliskuuta 2022. Syynä lienee, että koronapassi ja rajoitukset eivät ole yhtä tehokkaita estämään tartuntojen leviäminen omikronin takia kuin edellisissä varianteissa.

Lähteet
-------

1. ↑  Mikä on koronapassi, miten sitä käytettäisiin ja keneltä sitä vaadittaisiin? Yle kokosi vastauksia tärkeimpiin kysymyksiin *Yle Uutiset*. Viitattu 18.10.2021.
2. ↑  EU:n digitaalinen koronatodistus Euroopan komissio. Viitattu 19.10.2021. (englanniksi)
3. 1 2  Koronapassi *Sosiaali- ja terveysministeriö*. Viitattu 18.10.2021.
4. ↑  Koronatodistuksen lukija Terveyden ja hyvinvoinnin laitos.  Arkistoitu 19.10.2021. Viitattu 19.10.2021.
5. ↑  Koronapassi ja koronatodistuksen lukijasovellus poistuvat käytöstä Suomessa Yle. 2022.
6. ↑  Koronapassia edellyttäville yrittäjille lähetetty asiattomia viestejä – verkkosivustolle listataan koronapassia käyttäviä yrityksiä ja kehotetaan boikotoimaan niitä *ilkkapohjalainen.fi*. Viitattu 19.10.2021.
7. ↑  Koronapassi jo 12-vuotiaille? Sairaanhoitopiireiltä ymmärrystä, mutta myös kovaa kritiikkiä: Se olisi rokottamattomien lasten syrjintää *yle.fi*. Viitattu 19.10.2021.
8. ↑  Turtiaisen "natsipassi" oli liikaa puhemies Rinteelle – "pyydän asiallista kielenkäyttöä" *iltalehti.fi*. Viitattu 19.10.2021.
9. ↑  Hallitus | Hallitus päätyi sittenkin jäädyttämään koronapassin, oikeuskansleri Pöysti tyrmäsi alkuperäisen suunnitelman *Helsingin Sanomat*.  28.12.2021. Viitattu 11.5.2022.
10. ↑  Koronavirus | Koronapassin jäädytys päättyy – työryhmä valmistelee uutta passilainsäädäntöä sen varalle, että tautitilanne pahenee *Helsingin Sanomat*.  24.2.2022. Viitattu 11.5.2022.